Inter jiftħu taħdidiet ma' Lautaro Martinez dwar kuntratt ġdid Il-Kap Eżekuttiv ta' Inter, Giuseppe Marotta, żvela li ċ-champions Taljani fetħu taħdidiet ma' Lautaro Martinez dwar kuntratt potenzjali ġdid f'San Siro. Iż-żagħżugħ ta' 23 sena kien f'forma impressjonanti għal Inter matul l-istaġun 2020-21, fejn skorja 19-il goal u rreġistra 11-il assist fi 48 dehra fil-kompetizzjonijiet kollha. Il-kuntratt ta' Martinez għandu jiskadi f'Ġunju 2023, iżda, u numru ta' clubs, inklużi Barcelona u Manchester City, jibqgħu jiġu kkreditati b'interess fis-servizzi tiegħu. Marotta kkonferma li għaddejjin taħdidiet kuntrattwali mal-internazzjonali tal-Arġentina, b'Inter mhux lesti li jbigħuh fis-suq attwali minkejja l-problemi finanzjarji tagħhom. "Aħna rridu nżommu lil Lautaro u ftaħna taħditiet biex nestendu l-kuntratt tiegħu," qal Marotta. Martinez sab ix-xibka 49 darba f'132 dehra għal Inter sa minn meta ngħaqad man-Nerazzurri mingħand Racing Club f'Lulju 2018.